城中別徐山玉先生歸歸後奉寄
作者：黎廷瑞
朝代：宋

paragraphs: 北風走平湖，枯荷鳴索索。
握手出城東，歸鳥日欲落。
人事當語離，抱懷寧不惡。
孤帆烟雨舟，恨不同李郭。
吾嘗評此子，宜置在丘壑。
可憐西極馬，俯首受羈絡。
何當稅彼駕，與子翔寥廓。
結廬溪水上，日夕對郭璞。
清曉林霏開，碧玉峭如削。
青鞋動高興，安得踐斯約。
尊酒不復携，巖泉清可酌。